EkBass/fiwiki-20250220-pages-articles huggingface dataset:
Q-Max

Q-Max on nesteytettyä maakaasua kuljettavien LNG-säiliöalusten (engl. liquefied natural gas) kokoluokka. Q tulee Qatar-valtiosta, joka on maailman suurin nesteytetyn maakaasun viejä. Alukset kuljettavat Qatarin maakaasua Japaniin, Yhdysvaltoihin, Italiaan ja Isoon-Britanniaan. Q-Max-säiliöaluksen lastikapasiteetti on 262 000 – 266 000 kuutiometriä. Tyypillisen laivan pituus on 345 metriä, leveys 55 metriä ja syväys 12 metriä. Laivoissa on kaksi hidasta dieselmoottoria, dieselsähköinen voimansiirto ja kaksi potkuria. Koneteho on 2 × 21 770 kilowattia kierrosnopeudella 91 kierrosta minuutissa. Kuljetettava lasti on viidessä membraanisäiliössä ja laivoissa on kaasun uudelleennesteytyskoneisto. Q-Flex on nesteytettyä maakaasua kuljettavien LNG- säiliöalusten kokoluokka, johon kuuluvien laivojen lastikapasiteetti on 210 000 – 217 000 kuutiometriä. Q-Flex tulee sanoista Qatar-Flexible. Flexible eli joustava tarkoittaa että qatarilaista maakaasua kuljettava laiva voi koostaan huolimatta käyttää olemassa olevia terminaaleja. Q-Max-laivat vaativat terminaaleihin muutoksia. Q-Flexin lastikapasiteetti on 40 % suurempi kuin perinteisillä LNG-säiliöaluksilla; Q-Maxin lastikapasiteetti on 70 % suurempi. Tyypillisen Q-Flex-säiliöaluksen pituus on 302 metriä, leveys 50 metriä, syväys 12 metriä ja korkeus 70 metriä. Maakaasu kuljetetaan viidessä lastitankissa, joista kukin on kooltaan noin 50 × 50 × 70 metriä. Rakenteeltaan Q-Flex muistuttaa Q-Maxia. Ensimmäinen Q-Flex-laiva luovutettiin syyskuussa 2004. Kaikki Q-Flex-laivat on rakennettu Etelä-Koreassa kolmen yhtiön telakoilla: Hyundai Heavy Industries, Samsung Heavy Industries ja Daewoo Shipbuilding & Marine Engineering. Luokka:Laivatyypit
V-Max

V-Max on Stena Bulk -varustamon käyttämä nimitys hyvin suurista raakaöljyä kuljettavista säiliöaluksista. V-kirjain tulee lyhenteestä VLCC eli very large crude carrier. V-Max laivan leveys on 70 metriä, kun taas perinteisen VLCC- laivan leveys on vain 58–60 metriä. Laivalle on tyypillistä myös pienehkö syväys 16,8 metriä. V-Max -sarjan laivojen pituus on 333 metriä, koneteho 2 x 15 785 kilowattia ja nopeus 16,9 solmua (31 km/h). Kantavuudeltaan tällainen merten jättiläinen on 312 000 tonnia. Turvallisuussyistä V-Max -laivoissa on kaksoisrunko ja kaksinkertainen kulkukoneisto: kaksi moottoria, kaksi potkuria ja kaksi peräsintä. Ensimmäisen sarjan laivan rakensi vuonna 2001 Hyundai Heavy Industries Etelä-Koreassa. Luokka:Laivatyypit
Uusaristotelismi

Uusaristotelismilla viitataan aristotelismin päivitettyihin muotoihin myöhemmässä filosofiassa, keskiajan filosofiasta nykyajan filosofiaan. Etiikassa ja poliittisessa filosofiassa termiä ”uusaristotelismi” on käytetty ennen kaikkea 1900-luvulla uudelleen heränneistä hyve-etiikan muodoista, jotka korostavat käytännöllistä järkeä moraalisten sääntöjen ja velvollisuusetiikan sijaan. Uusaristoteelisesta hyve-etiikasta ovat kirjoittaneet muun muassa Alasdair MacIntyre, G. E. M. Anscombe, Philippa Foot ja Rosalind Hursthouse. Metafysiikassa uusaristoteelisena voidaan pitää uusskolastiikan (uustomismi, analyyttinen tomismi) muotoja. == Lähteet == Luokka:Aristotelismi
Limited Edition Tour CD

Limited Edition Tour CD on yhtyeen System of a Down kuusi kappaletta sisältävä promolevy, joka julkaistiin vuonna 2000. Se sisältää yhtyeen kiertueaikataulun Metallican kanssa. ==Kappaleet== Kaikki kappaleet tehneet Serj Tankian ja Daron Malakian. #"Suite-Pee" #"War?" #"Suggestions" #"Suite-Pee" (Live) #"War?" (Live) #"Suggestions" (Live) Livekappaleet nauhoitettu Fillmore Auditoriumissa, Denverissä, 29. tammikuuta 2000. ==Kokoonpano== *Serj Tankian – laulu, koskettimet *Daron Malakian – kitara, taustalaulu *Shavo Odadjian – basso *John Dolmayan – rummut Luokka:Vuoden 2000 EP:t Luokka:System of a Downin albumit
Assyrialaisten kansanmurha

Assyrialaisten kansanmurha oli Osmanien valtakunnassa vuosina 1914–1920 toteutettu satojen tuhansien assyrialaiskristittyjen kuolemaan johtanut joukkotuho. Assyrialaisten omien laskujen mukaan kuolleita oli yli 750 000\. Tapahtuma on jäänyt paljolti armenialaisten kansanmurhan varjoon. Turkki kiistää kyseessä olleen varsinaisen etnisen puhdistuksen.Assyria Times == Lähteet == == Aiheesta muualla == *Nineveh.com Luokka:Kristittyjen joukkomurhat Luokka:Kansanmurhat Luokka:Turkin historia Luokka:Osmanien valtakunnan historia
Ami Ayalon

Amihai "Ami" Ayalon (, s. 27. kesäkuuta 1945 Tiberias, Israel) on israelilainen poliitikko ja entinen Työväenpuolueen edustaja knessetissä. Hän oli Israelin laivaston komentaja 1992–1996 ja Israelin keskustiedustelupalvelun johtaja 1996–2000. Hän on naimisissa ja hänellä on kolme lasta. Hän on valmistunut Bar Ilanin ja Harvardin yliopistoista. Vuonna 2006 hänet valittiin knessetiin. Seuraavana vuonna hän oli ehdokkaana työväenpuolueen puheenjohtajaksi, mutta hävisi Ehud Barakille. 2007 hänet nimitettiin salkuttomaksi ministeriksi ja hallituksen turvallisuusvaliokunnan jäseneksi. Hän menetti paikkansa 2009 parlamenttivaaleissa. == Lähteet == Luokka:Knessetin jäsenet Luokka:Israelin ministerit Luokka:Israelilaiset kenraalit Luokka:Vuonna 1945 syntyneet Luokka:Elävät henkilöt
FBK Kaunas

FBK Kaunas (Kauno futbolo beisbolo klubas) on liettualainen urheiluseura Kaunasista. Seuralla on toimintaa jalkapallossa ja baseballissa. == Historia == Seura perustettiin vuonna 1960 nimellä Banga Kaunas, jolloin sillä oli toimintaa ainoastaan jalkapallossa. Vuonna 1993 baseball tuli mukaan toimintaan ja seura vaihtoi nimeä nykyiseen. Vuonna 2012 klubi joutui konkurssiin. == Jalkapallo == Seuran edustusjoukkue pelaa Liettuan pääsarjassa A Lygassa. Joukkue on voittanut Liettuan mestaruuden seitsemän kertaa (1999-2004, 2006) ja on siten maan kaikkien aikojen menestynein jalkapalloseura. Cupin mestariksi se on yltänyt kolme kertaa (2002, 2004, 2005). Neuvostoliiton aikana joukkue voitti liettualaisen aluesarjan kaksi kertaa (1986 ja 1989) sekä cupin kerran (1989). == Kausi == Kausi Sarjataso Liiga Paikka Linkki 1993.–1994. 1. A lyga 5. http://almis.sritis.lt/1994_ltu.html Nimi FBK Kaunas 1994.–1995. 1. A lyga 6. http://almis.sritis.lt/1995_ltu.html 1995.–1996. 1. A lyga 5. http://almis.sritis.lt/1996_ltu.html 1996.–1997. 1. A lyga 4. http://almis.sritis.lt/1997_ltu.html 1997.–1998. 1. A lyga 5. 1998.–1999. 1. A lyga 3. http://almis.sritis.lt/ltu99lyga.html 1999\. 1. A lyga 1. http://almis.sritis.lt/ltu99flyga.html Nimi Kauno "Žalgiris" 2000\. 1. A lyga 1. http://almis.sritis.lt/ltu00lyga.html Nimi FBK Kaunas 2001\. 1. A lyga 1. http://almis.sritis.lt/ltu01lyga.html 2002\. 1. A lyga 1. http://almis.sritis.lt/ltu02lyga.html 2003\. 1. A lyga 1. http://almis.sritis.lt/ltu03lyga.html 2004\. 1. A lyga 1. http://almis.sritis.lt/ltu04lyga.html 2005\. 1. A lyga 2. http://almis.sritis.lt/ltu05lyga.html 2006\. 1. A lyga 1. http://almis.sritis.lt/ltu06lyga.html 2007\. 1. A lyga 1. http://almis.sritis.lt/ltu07lyga.html 2008\. 1. A lyga 2. http://almis.sritis.lt/ltu08lyga.html Antra lyga 2009\. 3. Antra lyga 1. http://almis.sritis.lt/ltu09lyga.html Pirma lyga 2010\. 2. Pirma lyga 1. http://www.rsssf.com/tablesl/lito2010.html#1lyga A lyga 2011\. 1. A lyga 10. http://almis.sritis.lt/ltu11lyga.html 2012\. x x x Konkurssin == Lähteet == == Aiheesta muualla == * Seuran virallinen sivusto Kaunas Luokka:Kaunasin urheilu Luokka:Vuonna 1960 perustetut urheiluseurat
Igor Akinfejev

Igor Vladimirovitš Akinfejev (, s. 8. huhtikuuta 1986 Vidnoje, Venäjän SFNT, Neuvostoliitto) on venäläinen jalkapallomaalivahti. Akinfejev on TsSKA Moskovan kasvatti. Hän toimii sekä TsSKA Moskovan että Venäjän maajoukkueen maalivahtina. TsSKA:ssa hän on voittanut Venäjän pääsarjamestaruuden (2003, 2005, 2006) ja Venäjän supercupin (2004, 2006, 2007) kolmesti sekä Uefa-cupin (2005) kerran. Hän on pelannut 111 maaottelua, mikä on toiseksi eniten kaikista venäläismiehistä. == Lähteet == == Aiheesta muualla == * Igor Akinfejev TsSKA:n sivustolla Luokka:Venäläiset jalkapallomaalivahdit Luokka:Vuonna 1986 syntyneet Luokka:Elävät henkilöt
Turun yliopiston eläinmuseo

Turun yliopiston eläinmuseo on Turussa sijaitseva luonnontieteellinen museo. Se on osa Turun yliopiston matemaattis-luonnontieteelliseen tiedekuntaan kuuluvaa biodiversiteettiyksikköä. Museon kokoelmat koostuvat sekä tutkimukseen tarkoitetuista tieteellisistä kokoelmista että opinto- ja yleisökokoelmista. Perustana museon kokoelmien keräämisessä olivat Turun Suomalaisen Yliopistoseuran vuosina 1920-1921 hankkimat hyönteis- ja lintukokoelmat. Näihin kokoelmiin kuuluivat muun muassa Sahlbergin suvulta hankitut laajat, noin 200 000 yksilöä ja 25-30 tuhatta lajia käsittäneet hyönteiskokoelmat, joita olivat keränneet luonnontieteilijät Carl Reinhold, Reinhold Ferdinand ja Johan Reinhold Sahlberg. ==Tieteelliset kokoelmat ja tutkimustoiminta== Museon luonnontieteellisiin kokoelmiin on tallennettu lähes 4 miljoonaa näytettä. Näistä suuri osa on selkärangattomia. Lisäksi museolla säilytetään runsaasti sellaisia näytteitä joita ei toistaiseksi ole liitetty kokoelmiin. Selkärangattomien kokoelma sisältää muun muassa yli 200 vuotta vanhat Sahlbergin suvun kuoriaiskokoelmat, maailmanlaajuisia hämähäkki- ja maaperäeläinkokoelmia, ja runsaat trooppisten loispistiäisten kokoelmat. Suuri osa on peräisin alueilta joiden tuntemus on vielä hyvin vähäistä: kokoelmat sisältävät tuhansia tieteellisiä eläinnäytteitä esimerkiksi Alaskasta, Amazoniasta, Afrikan itäpuolella sijaitsevilta Seychellien saarilta, Kanadan arktisilta alueilta, Siperiasta, Tyynen valtameren saarilta, Vietnamista ja Välimereltä. Näytteiden pohjalta on kuvattu runsaasti tieteelle uusia eläinlajeja. Sahlbergin kokoelmat ovat harvoja Turun palosta (1827) selvinneitä näytteitä. Palossa tuhoutui suurin osa 1700-luvulla ja 1800-luvun lopulla kerätystä Suomen kansalliskokoelmasta. Ylioppilaat onnistuivat pelastamaan muutaman Salhbergin hyönteiskaapin, joita säilytetään nykyään museolla. Selkärankaiskokoelmat painottuvat pääasiassa kotimaisiin lajeihin, varsinkin linnustoon. Niitä on muun muassa käytetty tutkimaan rusakoiden leviämistä Varsinais-Suomeen 1920-luvulla. Kokoelmiin kuuluu myös joitain trooppisia selkärankaisia. Museon tutkimus painottuu eläinten taksonomiaan, systematiikkaan ja eliömaantieteeseen. Kirjoitushetkellä (2016) museolla tutkitaan muun muassa puutiaisten levinneisyyttä Suomessa, Amazonian ja Afrikan sademetsien pistiäislajistoa, ja Venäjän Kaukoidän hämähäkkilajistoa. Tutkimusta tehdään sekä maastossa uusia näytteitä keräten, että mikroskoopin alla tai molekyylilaboratoriossa kokoelmiin jo kuuluvilla näytteillä. ==Opetus- ja yleisökokoelmat== Museon opetus- ja yleisökokoelmat sisältävät pääosan kotimaisista nisäkkäistä, linnuista, matelijoista ja sammakkoeläimistä sekä kaloista. Opetus- ja yleisökokoelmiin kuuluu myös kattava kokoelma kotimaisia hyönteisiä ja jonkin verran trooppisia eläimiä. ==Lähteet== ==Aiheesta muualla== *Turun yliopiston eläinmuseo Luokka: Turun museot Eläinmuseo Luokka:Suomen luonnontieteelliset museot Luokka:I kaupunginosa
Meribassi

Meribassi (Dicentrarchus labrax) on bassien heimoon (Moronidae) kuuluva merikalalaji, jota tavataan Atlantissa Euroopan länsirannikolla Tanskan salmia myöten. Sitä on myös Välimeressä ja Mustassameressä. Suomesta ensimmäinen meribassi saatiin elokuussa 1989 Luvialta. Viimeksi meribassi on saatu heinäkuussa 2007 Kotkasta.Etelä-Suomen Merikalastajain Liiton kotisivut == Viitteet == Luokka:Bassit Luokka:Seulonnan keskeiset artikkelit
Kauha (koneen osa)

thumb|Kaivinkoneen kauha Kauha on kaivurin tai vastaavan maljamainen osa, jolla siirretään kuormaa. Kauhoja käytetään pääasiassa hienojakoisen materiaalin kuljettamiseen tai käsittelyyn esimerkiksi maansiirrossa tai teollisuudessa. Hydrauliset ja pneumaattiset kauhat mullistivat työkoneteollisuuden dieselkoneiden yleistymisen myötä ja nopeuttivat eri rakennusprosesseja erittäin laajasti. Teollisuudessa kauhoja käytetään maansiirtokoneissa, kuten traktoreissa, käsittelemään suuria määriä irtomateriaalia kuten hiekkaa tai kiveä. Hydraulisen tekniikan ansiosta voidaan valmistaa työkoneita sekä kauhoja, jotka pystyvät kuljettamaan erittäin suuria määriä materiaalia paikasta toiseen ilman lihastyövoimaa. Tämän lisäksi kauhoja käytetään paljon myös prosessi- ja kaivosteollisuudessa, missä niitä käytetään niin manuaalisesti ohjattavissa laitteistoissa kuin automaattisesti toimivissa aineiden käsittelijöissä. Suomen kielen nimitys kauha koneenosana tulee analogiana keittiövälineestä. Keittiössä kauhalla siirretään käsin pieniä aineemääriä siten kuin myöhemmin on opittu siirtämään suuria ainemääriä työkoneilla. Muissa kielissä nimitykset vaihtelevat: saksassa saman koneenosan nimitys tulee lusikkaa tarkoittavasta sanasta, englannissa ämpäriä tarkoittavasta sanasta. == Lähteet == Luokka:Työkalut Luokka:Rakennustyökalut
Raffa

Raffa on toinen kahdesta italialaisesta kuulapelistä.Petanque-lehti 1997 Toinen on nimeltään volo, joka puolestaan on käytännössä sama kuin ranskalaistaustainen boule lyonnaise. Sanalla bocce viitataan italiassa molempiin lajeihin, tai jopa kuulapeleihin yleensä; erityistä peliä tai urheilulajia se ei siis tarkoita.petanque.org Raffa poikkeaa volosta melko vähän ja näkyvimmät erot koskevat pelivälineitä. * Kuulat ** synteettistä ainetta, värillisiä ** läpimitta 104–111 mm ** paino 860–980 g * maalipallo ** läpimitta 40 mm ** paino 90 g Kentän koko on kummassakin sama, pituudeltaan 27,5 m ja leveydeltään korkeintaan 4 m. Tavallinen sora käy alustaksi, mutta se pyritään pitämään mahdollisimman tasaisena. Raffaa pelataan Etelä-Italiassa enemmän kuin pohjoisessa, joka taas on volon valta-aluetta. Raffaa ei mainittavasti harrasteta Italian ulkopuolella. == Lähteet == Luokka:Kuulapelit
Alexander Bournonville

Alexander, Bournonville herttua ja Henninin kreivi (noin 1620–1690) oli Pyhän saksalais-roomalaisen keisarikunnan armeijan marsalkka. Bournonville johti keisarillisia joukkoja vuonna 1674 Henri Turennea vastaan Ranskan–Hollannin sodassa Reinin rintamalla, mutta Turenne esti tehokkaasti saksalaisten tunkeutumisen Ranskaan. Bournonville hävisi Turennelle Enzheimin (4. lokakuuta) ja Türkheimin (4. tammikuuta 1675) taistelut, ja keisari Leopold I korvasi hänet armeijansa johdossa Raimondo Montecuccolilla. Bournonville oli Katalonian varakuningas vuosina 1678–1685, josta palkkioksi Espanjan kuningas antoi hänelle Bournonvillen ruhtinaan arvonimen. == Lähteet == * Luokka:Itävallan marsalkat Luokka:1600-luvulla syntyneet Luokka:Vuonna 1690 kuolleet
Tsarismi

Tsarismi oli käsite, jolla lähinnä Venäjän keisarikunnan vasemmisto-oppositio luonnehti tsaarinvallan kielteisiä piirteitä ja sen lieveilmiöitä. Neuvosto- Venäjän muodostuttua ja myös Neuvostoliiton aikana bolševistien propaganda piti tsarismia taantumuksellisuuden ja kykenemättömyyden vertauskuvana. Luokka:Venäjän politiikka Luokka:Neuvostoliiton politiikka Luokka:Poliittiset käsitteet
Volo

Volo on toinen kahdesta italialaisesta kuulapelistä. Toinen on nimeltään Raffa. Sanalla bocce viitataan italiassa molempiin lajeihin, tai jopa kuulapeleihin yleensä; erityistä peliä tai urheilulajia se ei siis tarkoita. Volo on käytännössä sama laji kuin ranskalaistaustainen boule lyonnaise. Niinpä tämän volo/boule lyonnaise -pelin vahvin harrastusalue ulottuukin yhtenäisenä Ranskasta aina Balkanille saakka. Lajin kansainvälinen lajiliitto on Fédération Internationale de Boules (F.I.B.), ja se kuuluu kuulapelien kattojärjestöön nimeltä Confederation Mondiale des Sports de Boules (C.M.S.B.). Italiassa mainut lajit plus lisäksi vielä petankki kuuluvat samaan lajiliittoon, nimeltä Federazione Italiana Bocce. == Aiheesta lisää == * http://www.cmsboules.com/ * http://www.fiboules.org/index.php Luokka:Kuulapelit
Juice Leskinen & Coitus Int (albumi)

Juice Leskinen & Coitus Int on Juice Leskisen, Mikko Alatalon ja Harri Rinteen Coitus Int -yhtyeen debyyttialbumi vuodelta 1973. Se on samalla sekä Leskisen että Alatalon ensimmäinen studioalbumi. Ensimmäinen CD-versio levystä tuli vuonna 1989, ja remasteroitu versio vuonna 2003, mukana yhtyeen ensimmäisen singlen kappaleet bonusraitoina. Albumin tuotti Måns Groundstroem. Juice on itse sanonut, että albumin sisältönä oli ”siihen asti tehty rock-musiikki suomen kielellä” Kultalevy myönnettiin vuonna 1976. Albumia on myyty yhteensä 25 000 kappaletta. == Kappaleet == Kaikki kappaleet laulaa Leskinen, ellei toisin mainita. A-puoli # # # # # # # B-puoli # * # # # # # # CD-bonukset # * # == Kokoonpano == * Juice Leskinen – laulu, 12-kielinen kitara, basso * Mikko Alatalo – laulu, kitara, slide-kitara, kazoo, huuliharppu, viulu * Hessu Jokela – laulu, rummut * Max Möller – kitarat * Pena Penninkilampi – laulu, urut, haitari, bongot * Harri Rinne – basso * Eetu Tuominen – kitara, banjo, laulu === Vierailijat === * Seppo Hovi – piano * Ronnie Österberg – rummut * Måns Groundstroem – basso == Lähteet == Luokka:Vuoden 1973 esikoisalbumit Luokka:Juice Leskisen albumit Luokka:Love Recordsin albumit Luokka:Måns Groundstroemin tuottamat albumit
SS Niagara (1846)

Höyrylaiva SS Niagara oli vuonna 1846 vesille laskettu 74,7 metrin pituinen Collingwood Line -varustamon omistama siipiratasalus, niin kutsuttu "palatsihöyry" (). Alus oli rakennettu Pohjois-Amerikan Suurten järvien henkilö- ja rahtiliikenteeseen. == Onnettomuus == Alus lähti Sheboyganista Michiganistä 23. syyskuuta 1856 reitilleen Michiganjärven poikki kohti Wisconsinin Port Washingtonia. Aluksella oli kaikkiaan 170 matkustajaa sekä runsaasti lastia. Noin kello kuuden aikaan illalla aluksen konehuoneen lähistöllä havaittiin tulipalo, jonka seurauksena koneet ja siipirattaat pian pysähtyivät. Alus oli tuolloin noin 6–8 kilometrin päässä rannasta, ja se peittyi nopeasti savuun ja liekkeihin. Yritykset palon tukahduttamiseksi eivät onnistuneet. Matkustajien pyrkiessä pelastusveneisiin aluksella syntyi paniikki, jonka seurauksena kaikki pelastusveneet yhtä lukuun ottamatta kaatuivat. Useita ihmisiä hyppäsi palavalta laivalta kylmään veteen. Useat alueella olleet alukset kiirehtivät onnettomuuspaikalle ja pelastivat vedestä suurimman osan matkustajista. Pelastettujen joukossa olivat myös aluksen päällikkö sekä suurin osa miehistöä, mutta yli 60 henkeä menehtyi yhdessä Wisconsinin historian pahimmista liikenneturmista. Menehtyneiden joukossa oli myös entinen Yhdysvaltain kongressin jäsen John B. Macy. Palon raportoitiin syttyneen tahallisesti, joko tuhopolttona tai varomattoman tulenkäsittelyn vuoksi. Päällikkö kiisti väitteet, joiden mukaan palo olisi saanut alkunsa konehuoneesta, jota pidettiin paloturvallisena. Sen sijaan hänen mukaansa rahdin joukossa oli helposti itsestään syttyviä aineita. Tulipalon syttymissyytä ei koskaan saatu määriteltyä. Niagaran hylky lepää 16–17 metrin syvyydessä wisconsinilaisen Belgiumin kylän edustalla Michiganjärvessä. ==Lähteet== Luokka:Hylyt Suurilla järvillä Luokka:Höyrylaivat Luokka:Uponneet matkustaja-alukset Luokka:1856
René Bolf

René Bolf (s. 25. helmikuuta 1974 Ostrava, Tšekkoslovakia) on tšekkiläinen jalkapalloilija. Nuorena Bolf on pelannut TJ Rožnov pod Radhoštěmin, FC Vítkovicen, VTJ Hranicen, LeRK Brnon ja FC Karvinán joukkueissa. Vuonna 1995 hän siirtyi Baník Ostravaan. Siellä hänen pelinsä alkoi kulkea odotetulla tavalla vasta kolmantena vuotena. Vuonna 1999 Bolf siirtyi Sparta Prahaan, mistä palasi puolentoista vuoden kuluttua Ostravaan. Hän myös nousi Tšekin maajoukkueen vakiomiehistöön. Hän oli mukana joukkueessa, joka edusti Tšekkiä vuoden 2004 Euroopan-mestaruuskisoissa. Tässä vaiheessa hän siirtyi AJ Auxerreen, Ranskaan. Vahvana pääpelaajana tunnettu Bolf, jonka heikkoudet ovat lähinnä teknisessä osaamisessa, pelasi toistaiseksi viimeisen maaottelunsa 3. syyskuuta 2005, kun Tšekki hävisi Romanialle maalein 0-2\. Auxerressa hän nousi heti ensikaudellaan vakiokokoonpanoon, ja teki 28 ottelussa neljä maalia. Kesällä 2005 saamansa selkävamman takia hän kykeni pelaamaan kaudella 2005-06 vain kymmenessä ottelussa. Kärsittyään vammautumisista myös kaudella 2006-07 René Bolf putosi vaihtopelaajaksi. Marraskuussa 2006 hän sopi seuran johdon kanssa sopimuksensa ennenaikaisesta purkamisesta. Tällöin hänelle tarjosivat sopimusta hänen entinen seuransa Baník Ostrava ja Sigma Olomouc. Joulukuun lopussa 2006 Bolf vammautui pahasti, ja piti pelaamisesta puolen vuoden tauon ennen kuin palasi Ostravaan. == Lähteet == Luokka:Tšekkiläiset jalkapalloilijat Luokka:Vuonna 1974 syntyneet Luokka:Elävät henkilöt
Daniel Tchuř

Daniel Tchuř (s. 8. elokuuta 1976) on tšekkiläinen jalkapalloilija, pelipaikaltaan keskikenttäpelaaja. Tchuř aloitti uransa FC Vítkovicessä, missä hän pelasi vuosina 1995-2000\. Sieltä hän siirtyi SK Slavia Prahaan seuran osoitettua kiinnostusta häntä kohtaan. Slaviaa hän edusti kauden 2000-2001\. Tämän jälkeen Tchuř on pelannut FK Mladá Boleslavissa vuosina 2001-2002, Újpest FC:ssä 2002-2004, FC Artmedia Bratislavassa 2004-2007 ja Tšekin pääsarjassa pelaavassa FC Baník Ostravassa vuodesta 2007. Luokka:Tšekkiläiset jalkapalloilijat Luokka:Vuonna 1976 syntyneet Luokka:Elävät henkilöt
Gilad Erdan

Gilad Moshe Erdan ( s. 30. syyskuuta 1970) on israelilainen lakimies, poliitikko ja Likud-puolueen edustaja knessetissä. Hän on valmistunut oikeustieteen kandidaatiksi Bar-Ilanin yliopistosta. Hänet valittiin Knessetiin ensimmäisen kerran 2003. Hän on naimisissa ja hänellä on kaksi lasta. Erdan on myös Likudin nuorisojärjestön puheenjohtaja. Vuosina 1996–1998 hän toimi pääministeri Benjamin Netanjahun avustajana. Vuonna Netanjahun 2. hallitus hän oli ensin ympäristöministeri ja sen jälkeen useissa ministerintehtävissä. ==Aiheesta muualla== *Virallinen sivu Luokka:Knessetin jäsenet Luokka:Israelin ministerit Luokka:Vuonna 1970 syntyneet Luokka:Elävät henkilöt
Deep Purple (albumi)

Deep Purple on samannimisen yhtyeen kolmas albumi ja alkuperäisen kokoonpanon viimeinen albumi. Se kärsi heikosta markkinoista, jonka vuoksi levyn menestys jäi yhtyeen kahta edellistä albumia heikommaksi (USA #162). Laulaja Rod Evans ja basisti Nick Simper erotettiin kesällä 1969 yhtyeestä musiikillisten ristiriitojen vuoksi. Yhtyeen musiikin suuntautuessa enemmän kohti raskasta rockia Simperia ja Evansia pidettiin musiikillisesti "liian kevyinä" sopimaan yhtyeeseen. Albumin päätösraita "April" on kolmiosainen teos, jonka ensimmäinen osio on akustisen kitaran siivittämä, toinen klassista musiikkia hyväksikäyttävä ja kolmas ns. "yhtyeosa". Kappale antoi enteitä Jon Lordin tulevasta Concerto-projektista. Kannen maalaus on helvettiä kuvaava osa Hieronymus Boschin teoksesta Maallisten ilojen puutarha. Painovirheen vuoksi kansi on mustavalkoinen. Yhtye ei kuitenkaan ryhtynyt oikomaan tätä virhettä. == Kappaleet == A-puoli # # # # # B-puoli # * # # Remasteroidun CD-version bonuskappaleet # * # # # # == Kokoonpano == *Rod Evans – laulu *Ritchie Blackmore – kitara *Nick Simper – basso, taustalaulu *Jon Lord – kosketinsoittimet, urut, taustalaulu *Ian Paice – rummut == Arvostelut == *Allmusic () linkki ==Lähteet== == Aiheesta muualla == * * Luokka:Deep Purplen albumit Luokka:Vuoden 1969 albumit
Eli Elezra

Eli Elezra (s. 24. marraskuuta 1960, Jerusalem) on israelilaissyntyinen Las Vegasissa asuva yhdysvaltalainen pokerinpelaaja ja liikemies. Suurten panosten käteispelaajana tunnettu Elezra on voittanut urallaan sekä World Poker Tourilla että World Series of Pokerissa. Israelissa Elezra palveli Israelin armeijassa. Loukattuaan jalkansa Libanonin sodassa vuonna 1982 hän alkoi pelata pokeria. Tämän jälkeen hän muutti Yhdysvaltoihin Alaskaan, jossa työskenteli monissa eri työpaikoissa kunnes osti pienen myymälän. Elezran veli lomaili Las Vegasissa ja kertoi kaupungin tarjoavan paljon erilaisia liiketoimintamahdollisuuksia. Eli Elezra möikin liikkeensä Alaskassa ja muutti vuonna 1988 Vegasiin, jossa osti pienen valokuvakehittämön Stripiltä. Vuosien varrella Elezran liiketoimet ovat laajentuneet ja nykyään hän omistaa yli 20 liikettä ja Stripillä sijaitsevan Seven-yökerhon. == Pokeriura == Vuosien varrella liiketoimien ohessa Elezran pokeritaidot karttuivat ja alkoi 1990-luvulla pelata Bellagion kasinon isoimpien limiittien "The Big Gamessa". Vuonna 1999 hän selvisi kahdessa WSOP-turnauksessa finaalipöytään. Ensimmäisen suuren turnausvoittonsa Elezra otti kesällä 2004 voitettuaan World Poker Tourin Mirage Poker Showdown -turnauksen. Finaalipöydässä kukistuivat Lee Watkinson, Gabe Kaplan, John Juanda ja Scotty Nguyen ja Elezra ansaitsi 1 024 574 dollaria. Vuonna 2007 Elezra voitti ensimmäisen WSOP-rannekkeensa kukistettuaan World Championship Seven Card Stud Hi-Low Split-8 or Better -turnauksen (seitsemän kortin avopokerin hi/lo -muoto) kaksinpelissä Scotty Nguyenin. Ykköspalkinto oli 198 984 dollaria. Elezra on ollut mukana High Stakes Poker -ohjelman kolmella ensimmäisellä ja viidennellä tuotantokaudella. Barry Greensteinin mukaan Elezra on parhaimmillaan vajaiden pöytien korkeiden panosten limiittipeleissä. Elokuussa 2007 Elezran pokeriuran turnauspalkkiot ylittivät 1,6 miljoonaa dollaria. == Lähteet == == Aiheesta muualla == * Luokka:Yhdysvaltalaiset pokerinpelaajat Luokka:Vuonna 1960 syntyneet Luokka:Elävät henkilöt
Moskovan valtakunnankomissariaatti

Moskovan valtakunnankomissariaatti () oli toisen maailmansodan aikainen siviilihallintojärjestely, jota saksalaiset suunnittelivat Keski- ja Pohjois- Venäjän hallitsemiseksi osana idän yleissuunnitelmaa. Saksa hyökkäsi Neuvostoliittoon 22. kesäkuuta 1941, ja suunnitelma uudesta valtakunnankomissariaatista sisältyi Adolf Hitlerin 17. heinäkuuta 1941 allekirjoittamaan asetukseen Suur-Saksan hallinnosta. Pääkaupunki Moskovan valloitus kuitenkin epäonnistui syksyllä käydyssä Moskovan taistelussa, ja näin ollen Hitlerin asetuksen edellyttämä Moskovan valtakunnankomissariaatti jäi käytännössä perustamatta. == Aiheesta muualla == Luokka:Idän yleissuunnitelma Luokka:Toteutumattomat suunnitelmat ja hankkeet Luokka:Valloitettujen itäalueiden valtakunnanministeriö
Satu Paavola

Satu Paavola (s. 17. elokuuta 1970 Nurmo) on suomalainen näyttelijä, televisiojuontaja ja nukketeatterin tekijä. Hän on toiminut teatterin ja esittävän taiteen kentällä laajasti tehden sooloesityksiä, musikaaleja, televisiotuotantoja ja elokuvaa sekä nukketeatteria. Hän on tunnettu muun muassa televisiosarjoista Tahdon asia, Pieni pala Jumalaa ja Seitsemän sekä elokuvista Levottomat ja Nousukausi. Hän on myös ollut juontajana televisiotietovisailu Einsteinissä. Satu Paavola on valmistunut teatteritaiteen maisteriksi vuonna 1999 sekä teatteri-ilmaisun ohjaajaksi vuonna 2007. Hän opettaa erityisesti nukeilla ja esineillä näyttelemisen tekniikkaa. Paavola on toiminut kansainvälisen lastenteatterijärjestö Assitej:n Suomen hallituksen puheenjohtajana. Työväen Näyttämöiden Liitto kutsui hänet Kuusankosken kansainvälisen lastenteatteritapahtuman taiteelliseksi johtajaksi vuonna 2007. Paavola on ollut perustamassa myös Nukketeatterikeskus Poijua vuonna 2007. == Elokuvat ja televisiosarjat == Ensiesiintyminen Nimi Tyyli Rooli 2022 Harjunpää televisiosarja Piia 2020 Pohjolan laki televisiosarja syyttäjä 2018 Supermarsu elokuva Anneli 2016–2019 Sorjonen televisiosarja Veera Niemi 2016 Syke televisiosarja asianajaja 2013 Isänmaallinen mies elokuva Marjatta Karhumäki 2012 Shopping Tour elokuva Suomalainen ihmissyöjä 2010 Salatut elämät televisiosarja Minttu Erkkilä 2010 Helppo elämä televisiosarja Sari 2006 Rock’n Roll Never Dies elokuva Taavitsainen 2005 Viihdevuodet televisiosarja Quiz Host 2005 Tahdon asia televisiosarja Marianne Jylppy 2003 Nousukausi elokuva Sanna 2003 Magiaa mahantäydeltä televisioelokuva useita rooleja 2001 Seitsemän televisiosarja Pirjo Vanninen 2000 Levottomat elokuva nainen kapakassa 2000 Ilmalaiva Finlandia televisioelokuva 1999 Pieni pala Jumalaa televisioelokuva Kotikatu televisiosarja naislääkäri == Lähteet == Luokka:Suomalaiset näyttelijät Luokka:Suomalaiset juontajat Luokka:Vuonna 1970 syntyneet Luokka:Elävät henkilöt
Hana Sweid

pienoiskuva|Hana Sweid vuonna 2010.Hana Sweid (, s. 27. maaliskuuta 1955) on israelilainen arabipoliitikko ja Hadash-puolueen edustaja knessetissä. Hän väitteli tekniikan tohtoriksi kaupunkisuunnittelusta Technion-yliopistosta 1988. Hän on naimisissa ja hänellä on kolme lasta. Hänet valittiin syntymäkaupunkinsa Eilabunin valtuustoon 1993. ==Aiheesta muualla== *Virallinen sivu Luokka:Knessetin jäsenet Luokka:Vuonna 1955 syntyneet Luokka:Elävät henkilöt
Kääpiötapparakala

Kääpiötapparakala (Carnegiella marthae) on tetrakaloihin kuuluva kala. == Koko ja ulkonäkö == Kääpiötapparakala jää alle kolme senttiä pitkäksi. Sen hopeanhohtoinen ruumis on erikoisen muotoinen, koska se on sopeutunut sieppaamaan ruokaa veden pinnasta. == Alkuperä == Kääpiötapparakala on peräisin Etelä-Amerikasta, Rio Negro- ja Orinoco-joen vesistöstä. == Käyttäytyminen ja lisääntyminen == Kääpiötapparakala on rauhallinen parvikala, joka pysyttelee pinnan tuntumassa. Parvessa pitäisi olla ainakin kuusi kalaa. Se hyppää helposti pois akvaariosta varsinkin totutellessaan uusiin paikkoihin, joten pienet aukot kansilaseissa on tukittava hyvin.Akvaariokeskus == Vesiolot ja ravinto == Kääpiötapparakalalle sopiva lämpötila-alue on 24–28 °C ja pH 5–8. Ne voivat syödä vain ruokaa joka kelluu pinnalla; kuivatut hyönteiset ja tubifex-madot sopivat tähän oikein hyvin. == Lähteet == Luokka:Akvaariokalat Luokka:Tapparakalat
O’Brien

O’Brien on muun muassa seuraavien henkilöiden sukunimi: * O'Brien (suku) * Andrew O’Brien (s. 1992), kanadalainen jääkiekkoilija * Austin O’Brien (s. 1981), yhdysvaltalainen näyttelijä * Bill O’Brien (s. 1969), yhdysvaltalainen amerikkalaisen jalkapallon valmentaja * Brendan O’Brien (s. 1960), yhdysvaltalainen musiikkituottaja * Brenna O’Brien (s. 1991), kanadalainen näyttelijä * Conan O’Brien (s. 1963), yhdysvaltalainen koomikko * Dan O’Brien (s. 1966), yhdysvaltalainen kymmenottelija * Darrin Kenneth O’Brien, Snow (s. 1969), kanadalainen muusikko * Doug O’Brien (s. 1984), kanadalainen jääkiekkoilija * Dylan O’Brien (s. 1991), yhdysvaltalainen näyttelijä * Ed O’Brien (s. 1968), englantilainen Radiohead-yhtyeen kitaristi * Edmond O’Brien (1915–1985), yhdysvaltalainen elokuvanäyttelijä * Edna O’Brien (1930–2024), irlantilainen kirjailija * Eugene O’Brien (1880–1966), yhdysvaltalainen teatteri- ja elokuvanäyttelijä * Fergal O’Brien (s. 1972), irlantilainen snookerpelaaja * Flann O’Brien (1911–1966), irlantilainen kirjailija * Ian O’Brien (s. 1947), australialainen uimari ja olympiavoittaja * Jay O’Brien (1883–1940), yhdysvaltalainen rattikelkkailija ja olympiavoittaja * Jay O’Brien (s. 1999), yhdysvaltalainen jääkiekkoilija * Katie O’Brien (s. 1986), englantilainen tennispelaaja * Lewis O’Brien (s. 1998), englantilainen jalkapalloilija * Liam O’Brien (s. 1976), yhdysvaltalainen ääninäyttelijä * Liam O’Brien (s. 1994), kanadalainen jääkiekkoilija * Madeline O’Brien (s. 2002), yhdysvaltalainen lapsinäyttelijä * Margaret O’Brien (s. 1937), yhdysvaltalainen näyttelijä * Mary O’Brien eli Dusty Springfield (1939–1999), englantilainen pop- ja soul-muusikko * Murrough O’Brien (1614–1674), irlantilainen aatelisherra * Nina O’Brien (s. 1997), yhdysvaltalainen alppihiihtäjä * Parry O’Brien (1932–2007), yhdysvaltalainen kuulantyöntäjä * Pat O’Brien (s. 1968), yhdysvaltalainen kitaristi * Pat O'Brien (1899–1983), yhdysvaltalainen näyttelijä * Peter O’Brien (s. 1960), australialainen näyttelijä * Robert O’Brien (1908–1987), yhdysvaltalainen Formula 1 -kuljettaja * Sean O’Brien (s. 1994), yhdysvaltalainen koripalloilija * Shane O’Brien (s. 1983), kanadalainen jääkiekkoilija * Spencer O’Brien (s. 1988), kanadalainen lumilautailija * Thomas J. O’Brien (1935–2018), yhdysvaltalainen katolinen piispa * Timothy L. O’Brien (s. 1962), yhdysvaltalainen toimittaja * William O’Brien (1852–1928), irlantilainen poliitikko * William Smith O’Brien (1803–1864), irlantilainen poliitikko ja kapinajohtaja * Willis O’Brien (1886–1962), yhdysvaltalainen stop motion -animaatiotekniikan pioneeri. == Kuvitteellisia henkilöitä == * O’Brien, Puolueen sisärenkaan jäsen George Orwellin teoksessa Vuonna 1984 * Miles O’Brien, hahmo sarjoissa Star Trek – uusi sukupolvi ja Star Trek: Deep Space Nine == Nimen muita merkityksiä == * O’Brien, kaupunki Buenos Airesin maakunnassa Argentiinassa * O’Brien (S22), Chilen laivaston sukellusvene.
Luoja armahtaa, minä en

Luoja armahtaa, minä en (Dio perdona... Io no!, eng. God Forgives, I Don't) on vuonna 1967 ensi-iltansa saanut spagettiwestern-komedia. Elokuvan ohjasi Giuseppe Colizzi ja pääosassa ovat Terence Hill ja Bud Spencer. Elokuva oli ensimmäinen Spencerin ja Hillin yhteinen elokuva (jos mukaan ei lasketa v. 1959 Hannibal -elokuvaa, jonka kuvauksien aikana he eivät ikinä kohdanneet) joka on muita elokuvia tummasävyisempi.Telvis.fi: Luoja armahtaa, minä en - Dio Perdona...Io No! Tästä alkoi Spencerin ja Hillin 1990-luvulle saakka jatkunut yhteistyö toimintakomedioissa. Alun perin Cat:n rooliin oli valittu Peter Martell. Kuvausryhmän jo saavuttua kuvauspaikalle Espanjaan, Peter Martell mursi jalkansa tai varpaansa. Virallisesti sanottiin että hän mursi varpaansa potkaistuaan tuolin jalkaa, mutta joidenkin tietojen mukaan hän mursi jalkansa kaaduttuaan portaissa. Tämän jälkeen rooliin valittiin Terence Hill. Elokuva kertoo vakuutusetsivä Hutch Bessysta, joka kuulee julmasta junaryöstöstä jossa kaikki matkustajat menettivät henkensä, rikollisten jättämättä ketään henkiin. Hutchin tutkiessa juttua selviää että yksi on jäänytkin henkiin. Henkiinjääneeltä saatujen tietojen avulla Hutch alkaa epäillä että ryöstön takana olisi Bill San Antonio. Hutchin hyvä ystävä Cat ei usko Hutchin puheisiin, sillä Cat luuli jo tappaneensa Billin, mutta lähtee mukaan kostamaan, sillä hänellä on myös mielessään junasta saatu saalis. Elokuva on ensimmäinen kolmen lännenkomedian trilogiassa, jonka toinen osa on Tappava hymy ja kolmas Veristen saappaiden kukkula. == Näyttelijät == == Vastaanotto == Luoja armahtaa, minä en oli Suomen elokuvateattereissa 142 000 katsojallaan ensi-iltavuotensa 1973 yhdenneksitoista katsotuin elokuva.Suomen katsotuimmat elokuvat vuonna 1970, Elokuvauutiset 2008. Viitattu 16.9.2015. Video-oppaassa vuodelta 1994 Sam Inkinen pitää elokuvaa yhtenä tuhannesta kaltaisestaan ja antaa sille yhden viidestä, mikä teoksen mukaan vastaa sanallista arviota ”huono”.Inkinen, Sam: Suomen televisiossa elokuvaa on esitetty MTV:n kanavilla 1995, 2007 ja 2010. == Lähteet == Luokka:Vuoden 1967 italialaiset elokuvat Luokka:Italialaiset lännenelokuvat
Roni Bar-On

Roni Bar-On ( s. 2. kesäkuuta 1948) on israelilainen poliitikko ja juristi. Hän on Israelin valtiovarainministeri. Hän on naimisissa ja hänellä on kolme lasta. Bar-On on suorittanut oikeustieteellisen tutkinnon Jerusalemin heprealaisesta yliopistosta. Sotilasarvoltaan hän on everstiluutnantti. Hänet valittiin Knessetiin ensimmäisen kerran 2003 Likud-puolueen edustajana. Myöhemmin hän liittyi Ariel Sharonin perustamaan Kadima-puolueeseen. Vuoden 2006 vaalien jälkeen hänet nimitettiin Ehud Olmertin hallituksen sisäministeriksi. ==Aiheesta muualla== *Virallinen sivu Luokka:Israelilaiset sotilaat Luokka:Knessetin jäsenet Luokka:Israelin ministerit Luokka:Vuonna 1948 syntyneet Luokka:Elävät henkilöt
Eurynome

Eurynome () voi viitata useaan eri asiaan. == Kreikkalainen mytologia == Kreikkalaisessa mytologiassa Eurynome oli seuraavien naisten nimi: * Eurynome, yksi okeanideista, Okeanoksen ja Tethyksen tytärApollodoros, Kirjasto 1.2.2 (engl. käännös) * Ofionin, vanhimman titaanin puolisoApollonios Rhodios, Argonautika 496–511 (engl. käännös) * Eurynome, Zeuksen rakastettu ja khariittien, sulottarien, äitiApollodoros, Kirjasto 1.3.1 (engl. käännös) * Eurynome, Megaran kuninkaan Nisoksen tytär, joka synnytti Bellerofonin PoseidonilleHyginus, Fabulae clvii (engl. käännös). * Eurynome, Leukothoen, jota Helios rakasti, äiti ja Orkhamoksen puolisoOvidius, Muodonmuutoksia iv.190–213 (engl. käännös). * Eurynome, Arkadian Lykurgoksen puoliso ja Amfidamaksen, Epokhoksen, Ankaioksen ja Iasoksen äitiApollodoros, Kirjasto 3.9.2 (engl. käännös). * Eurynome, Ifitoksen tytär, joka synnytti Adrastoksen TalaokselleHyginus, Fabulae lxx (engl. käännös). * Eurynome, Penelopen, Odysseuksen puolison, kodinhoitajaHomeros, Odysseia 17.495 (engl. käännös) == Tähtitiede == * 79 Eurynome, asteroidi == Lähteet == Luokka:Kreikkalaisen mytologian hahmot Luokka:Okeanidit
Antti Lang

Antti Lang (s. 1980) on suomalainen näyttelijä. Lang on valmistunut Teatterikorkeakoulusta 2004. Lang valittiin keväällä 2011 Vuoden nuoreksi näyttelijäksi roolityöstään näytelmässä Angels in AmericaAngels in America (ohj. Johanna Freundlich). Saman vuoden syksyllä Lang ja Jenni Banerjee esittivät pääosia Espoon kaupunginteatterin tuotannossa Bertolt Brechtin näytelmästä Pikkuporvarihäät.Antti Lang ja Jenni Banerjee hurjan hääjuhlan tähtiparina , Länsiväylä 6.9.2011. Viitattu 17.11.2014. Vuonna 2014–2015 Lang esitti pääosaa, ikkunanpesijästä hallituksen puheenjohtajaksi etenevää nuorta miestä, Markku Nenosen Helsingin Kaupunginteatterille ohjaamassa musikaalissa Miten menestyä vaivatta liike-elämässä.Meri, Lauri: Anarkia hallitsee vanhaa musiikkikomediaa. Uudelleen esitettävä Miten menestyä vaivatta liike-elämässä on politiikan peilinä paikoitellen jopa hykerryttävän julkea. Helsingin Sanomat 29.8.2014. Viitattu 17.11.2014. Vuosina 2016–2017 Lang näytteli Tampereen Työväen Teatterissa Seremoniamestarin roolin Cabaret-musikaalissa. Langin muita teatteritöitä ovat olleet mm. Vaasan kaupunginteatterin Muistojani rannikolta (ohj. Markus Packalén), Helsingin Kaupunginteatterin Spring Awakening (ohj. Neil Hardwick) ja Katto-Kassinen (ohj. Kurt Nuotio), Kapsäkki-teatterin Risto Räppääjä (ohj. Milko Lehto), Tampereen Komediateatterin Vaahteramäen Eemeli (ohj. Ola Tuominen) ja Vartiovuoren kesäteatterin Peter Pan (ohj. Maarit Pyökäri). Lang näytteli lyhyen ajan tv- sarjassa Kotikatu Janne Mäkimaan armeijakaveria Mäkistä, sekä parin jakson verran Carl Magnus Lindhofia Hovimäki-televisiosarjassa. Antti Lang nähdään myös Matti Ijäksen elokuvassa Katve (2007). Antti Lang on ollut perustajajäsenenä suomalais-ruotsalaisessa Polar Illusions -tuotantoyhtiössä, jonka tarkoituksena on tuottaa musiikkiteatteriesityksiä. ==Lähteet== ==Aiheesta muualla== * Luokka:Suomalaiset näyttelijät Luokka:Suomalaiset teatterinäyttelijät Luokka:Suomen virolaiset Luokka:Vuonna 1980 syntyneet Luokka:Elävät henkilöt
Yoshihito

Yoshihito (, postuumilta nimeltä Taishō, 31. elokuuta 1879 Akasaka, Tokio – 25. joulukuuta 1926 Hayama, Kanagawa) oli Japanin keisari 30. heinäkuuta 1912 alkaen kuolemaansa asti. Perinteisen japanilaisen laskentatavan mukaan Yoshihito oli maan järjestyksessä 123. hallitsija. Japanilaisen tavan mukaan kulloinkin vallassa olevaa keisaria kutsutaan pelkästään nykyiseksi keisariksi (tennō heika). Keisarin kuoltua keisaria kutsutaan keisarin valtakaudelle annetun nimen mukaan. Näin ollen Japanissa Yoshihitoa kutsutaan keisari Taishōksi () Yoshiton hallituskauden, Taishō-kauden, mukaan. == Avioliitto ja lapset == Yoshihiton vanhemmat olivat keisari Meiji ja Yanagiwara-sukua edustava hovineito Naruko. Ajan tavan mukaan Meijin puoliso, keisarinna Haruko, adoptoi Yoshihiton ja tätä pidettiin hovimenoissa Yoshihiton äitinä. Yoshihitosta tuli virallisesti Japanin kruununprinssi vuonna 1888 pidetyssä seremoniassa hänen neljän vanhemman veljensä kuoltua nuorina. Yoshihito nai Fujiwara-klaania olevan, tarmokkaaksi osoittautuneen ruhtinatar Sadako Kujōn vuonna 1900. He saivat neljä poikaa, joista vanhin, Hirohito, nousi Japanin valtaistuimelle Yoshihiton kuoltua. == Japanin keisarina == Keisariksi Yoshihito nousi vuonna 1912 isänsä kuoleman jälkeen. Yoshihiton valtakauden aikana keisarillinen hovi pyrki pitämään Yoshihiton poissa julkisuudesta: keisarin terveys oli koko hänen elämänsä ajan huono ja 1910-luvun lopulla keisarin terveydellinen tila oli niin heikko, että hän ei kyennyt suoriutumaan virallisista tehtävistään. Yoshihito ei hoitanut mitään virallisia tehtäviä vuoden 1919 jälkeen ja kruununprinssi Hirohito sai sijaishallitsijuuden ja otti hoitaakseen isänsä viralliset tehtävät vuodesta 1921 alkaen. 25. joulukuuta 1926 Yoshihito kuoli sydänkohtaukseen yöllä. Yoshihiton oman tehottomuuden takia poliittisten puolueiden asema vallan käyttäjinä kuitenkin vahvistui Japanissa. == Kunnianosoituksia == === Japanilaiset === * Krysanteemiritarikunta ketjulla (1900) * Kultaisen haukan ritarikunnan 3. luokka (1906) === Ulkomaalaiset === * Pyhän Tapanin ritarikunnan suurristi (Itävalta-Unkari, 1900) * Leopoldin ritarikunnan suurristi (Belgia, 1898) * Elefanttiritarikunnan ritarikunta (Tanska, 1899) * Kunnialegioonan suurristi (Ranska, 1899) * Mustan kotkan ritarikunnan ritari (Saksa, 1899) * Pyhän Hubertin ritarikunnan ritari (Baijeri, 1904) * Pyhimmän ilmoituksen ylin ritarikunnan ritari (Italia, 1900) * Kultaisen hallitsijan ritarikunnan suurristi (Korea, 1900) * Alankomaiden leijonan ritarikunnan suurristi (Alankomaat, 1900) * Pyhän Olavin ritarikunta ketjulla (Norja, 1922) * Kahden ritarikunnan nauha (Portugali, 1904) * Pyhän Andreaksen ritarikunnan ritari (Venäjä, 1900) * Kultaisen taljan ritarikunnan ritari (Espanja, 1896) * Serafiimiritarikunnan ritari (Ruotsi, 1907) * Sukkanauharitarikunnan ritari (Yhdistynyt kuningaskunta, 1912) Lähde: == Lähteet == == Aiheesta muualla == Luokka:Japanin keisarit Luokka:Vuonna 1879 syntyneet Luokka:Vuonna 1926 kuolleet
Ruutu+ Leffat ja Sarjat

Ruutu+ Leffat ja Sarjat (entiseltä nimeltä KinoTV, Nelonen Kino ja Nelonen Prime) oli Nelonen Median omistama maksullinen televisiokanava, joka aloitti lähetyksensä 1. syyskuuta 2007, kun Suomen analoginen antenniverkko siirtyi digitaalisiin televisiolähetyksiin. Ruutu+ Leffat ja Sarjat -kanava näkyi 1. syyskuuta 2008 lähtien PlusTV:n kautta kanavanippu E:n näkyvyysalueilla maanpäällisessä verkossa, ja kanavaa pystyi seuraamaan myös eri kaapelioperaattoreiden ja laajakaista-TV:n välityksellä. 11\. tammikuuta 2011 suoritetussa antenniverkon kanavanumerointimuutoksessa, KinoTV muutti kanavanumerosta 24 numerolle 49. Helmikuussa 2011 kanavan nimi vaihtui KinoTV:stä Nelonen Kinoksi. Nelonen Kino muuttui Nelonen Primeksi 3. syyskuuta 2013.Mediamonitori, Nelosen maksukanavilla nimenmuutoksia Nelonen Prime muuttui Ruutu+ Leffat ja Sarjat -kanavaksi 9. maaliskuuta 2017. Heinäkuussa 2018 Nelonen Media ilmoitti lopettavansa maksu-tv-toimintansa ja maksukanavien lähetyksien loppuvan syyskuun alussa. == Ohjelmisto == Ruutu+ Leffat ja Sarjat -kanava esitti suomalaisia ja ulkomaisia televisiosarjoja, komediasarjoja sekä vanhoja elokuvia edellisiltä vuosikymmeniltä. Kanava lähetti ohjelmaa noin klo 10.00–4.00 kaapeli- ja IPTV-verkoissa sekä DNA:n antenniverkossa. Digitan antenniverkon E-nipussa lähetysaika oli DNA:n antenniverkon lähetysaikaa lyhyempi, klo 19–04. Tämä johtui jaetusta toimiluvasta ja kapasiteetista Ruutu+ Lapset -kanavan kanssa. === Elokuvia === * Haunted * Mad Max * Striptease * Eraser – suojelija * Superman * Mad City – yksinoikeudella === Sarjoja === Ruutu+ Leffat ja Sarjat -kanava esitti erityisesti vanhoja, jo lopetettuja suomalaisia sekä ulkomaisia klassikkosarjoja. * Teho-osasto * Isänmaan toivot * Seinfeld * 70’s Show * Hollywood Reporter * Hannibal (Ensiesitys 24. syyskuuta 2013 alkaen) ==Entiset logot== Tiedosto:Kino TV logo.png|1. syyskuuta 2007 – 1. maaliskuuta 2011 Tiedosto:4 Kino.png|1. maaliskuuta 2011 – 3. syyskuuta 2013 Tiedosto:4 Prime.png|3. syyskuuta 2013 – 9. maaliskuuta 2017 == Lähteet == == Aiheesta muualla == * PlusTV:n kotisivu Nelonen Kino-esittely Luokka:Nelonen Median televisiokanavat Luokka:Vuonna 2007 perustetut televisiokanavat Luokka:Vuonna 2018 lakkautetut televisiokanavat
Raleb Majadele

Raleb Majadele (, s. 5. huhtikuuta 1953 Baqa al-Gharbiyye, IsraelRaleb Majadele, Knesset, viitattu 16.1.2016) on israelilainen poliitikko. Hän on edustanut knessetissä vuodesta 2004 Työväenpuoluetta. Hän on ensimmäinen arabimuslimi ministerinä Israelin hallituksessa. Majadele on käynyt lukion ja puhuu englantia ja arabiaa. 28\. tammikuuta 2007 hänet nimitettiin salkuttomaksi ministeriksi ja 21. maaliskuuta tiede-, kulttuuri- ja urheiluministeriksi. == Lähteet == Luokka:Knessetin jäsenet Luokka:Israelin ministerit Luokka:Vuonna 1953 syntyneet Luokka:Elävät henkilöt
Claire Martin

Claire Montreuil, taiteilijanimeltään Claire Martin CC, (8. huhtikuuta 1914 Québec – 18. kesäkuuta 2014 Québec) oli kanadalainen kirjailija. Hänestä tuli vuonna 1984 Kanadan ritarikunnan Officer, ja vuonna 2001 hänet ylennettiin Companion-arvoon. Montreuilille myönnettiin vuonna 1966 teoksesta Le joue droite arvostettu kanadalainen Governor General's Award . Hän on kirjoittanut tuotantonsa äidinkielellään ranskaksi. Martin muutti vuonna 1972 Ranskaan, jossa kymmenen vuotta asuttuaan palasi synnyinsijoilleen Kanadaan Québeciin. == Valikoidut teokset == * Avec ou sans amour (1958) * Doux-amer (1960) * Quand j'aurai payé ton visage (1962) * Dans un gant de fer (1965) * Le joue droite (1966) * Les Morts (1970) * Le petite fille lit (1973) * Toute la vie (1999) * L'amour impuni (2000) * La brigande (2001) * Il s'appelait Thomas (2003) == Lähteet == Luokka:Kanadalaiset kirjailijat Luokka:Ranskankieliset kirjailijat Luokka:Companion of the Order of Canada Luokka:Yli satavuotiaiksi eläneet kanadalaiset Luokka:Vuonna 1914 syntyneet Luokka:Vuonna 2014 kuolleet
Majalli Wahabi

Majalli Wahabi (, s. 12. helmikuuta 1954) on israelilainen druusipoliitikko ja Kadima-puolueen edustaja knessetissä. Hän on knessetin varapuhemies ja oli helmikuussa 2007 lyhyen aikaa Israelin virkaatekevä presidentti, Moshe Katsavin pyydettyä eroa. Hän on naimisissa ja hänellä on neljä lasta. Hänet valittiin knessetiin 2003 Likudin edustajana ja 2005 hän liittyi Kadimaan. ==Lähteet== *Virallinen sivu Luokka:Knessetin jäsenet Luokka:Vuonna 1954 syntyneet Luokka:Elävät henkilöt
Liz Anderson

Elizabeth Jane ”Liz” Anderson, o.s. Haaby (13. maaliskuuta 1930, Roseau, Minnesota – 31. lokakuuta 2011 Nashville, Tennessee) oli yhdysvaltalainen countrymusiikin laulaja-lauluntekijä. Myös hänen tyttärensä Lynn Anderson on menestynyt alalla. Anderson syntyi köyhään, uskonnolliseen perheeseen Minnesotan osavaltiossa. Hän soitti lapsena perheensä mandoliinia ja lauloi kirkkokuorossa. 13-vuotiaana hän muutti perheineen Pohjois-Dakotan Grand Forksiin. Hän meni 16-vuotiaana naimisiin Casey Andersonin kanssa ja sai lapsensa Lynnin jo vuonna 1947. Caseyn palattua laivastosta perhe siirtyi vuonna 1951 Kaliforniaan. Anderson aloitti säveltämisen Sacramentossa osin miehensä rohkaisemana. Hän oli lauluntekijä ”Pick of the Week” -hitillä, jonka levytyksellä 1964 Roy Drusky nousi Top 15 Country -listalle. Lauluntekijän menestys koheni entisestään Merle Haggardin levytettyä vuonna 1965 kappaleen ”All My Friends Are Gonna Be Strangers”. Anderson kirjoitti myös lauluja omalle tyttärelleen (mm. ”Ride, Ride, Ride” ja ”If I Kiss You (Will You Go Away)”. Hän jopa esiintyi ja levytti duettona Lynnin kanssa. Hieman myöhemmin Anderson sai mainetta myös itsenäisenä laulajana. Hän sai vuonna 1966 levytyssopimuksen RCA Recordsilta. Ensimmäinen suuri hitti oli ”Game of Triangles”; Top 5 -hitiksi nousi myös artistin tunnetuimpiin kappaleisiin lukeutuva ”Mama Spank” vuodelta 1967. Muiden laulujen joukkoon lukeutuvat ”Go Now Pay Later” (1966), ”The Wife of the Party” (1967), ”Thanks A Lot For Tryin’ Anyway” (1968) ja ”Husband Hunting” (1970). Liz Anderson siirtyi Epic Recordsille vuonna 1971, jonka jälkeen hän ei kuitenkaan enää saanut mainittavia listasijoituksia. Yksi myöhemmistä singleistä oli ”I’ll Never Fall in Love Again” -cover. Anderson toimi Nashville Songwriters Association Internationalin varapuheenjohtajana ja perusti 1990-luvulla oman levy-yhtiönsä Showboat Recordsin. Vuonna 2006 Lynn Anderson julkaisi albumin Cowgirl, jonka kaikki laulut olivat hänen äitinsä käsialaa. == Diskografia == === Albumit === * All My Friends Are Gonna Be Strangers (1966) * Liz Anderson Sings (1967) * The Game of Triangles (1967) * Cookin’ Up Hits (1967) * Like A Merry Go Round (1968) * Liz Anderson Sings Her Favourites (1968) * Country Style (1969) * If the Creek Don’t Rise (1969) * Husband Hunting (1970) * My Last Rose (1985) * Coyote Christmas (1996) * The Cowgirl Way (1998) === Listasijoittuneet singlet === * ”Go Now, Pay Later” (1966) * ”So Much For Me, So Much For You” (1966) * ”The Game of Triangles” (1966) * ”The Wife of the Party” (1967) * ”Mama Spank” (1967) * ”Tiny Tears” (1967) * ”Thanks A Lot For Tryin’ Anyways” (1968) * ”Mother May I” (Lynn Andersonin kanssa 1968) * ”Like a Merry Go Round” (1968) * ”Cry, Cry Again” (1968) * ”Me Me Me Me Me” (1968) * ”Love Is Ending” (1968) * ”All Day Sucker” (1970) * ”Husband Hunting” (1970) * ”When I’m Not Looking” (1970) * ”It Don't Do No Good to Be a Good Girl” (1971) * ”I’ll Never Fall in Love Again” (1972) * ”Astrology” (1972) * ”Time to Love Again” (1973) ==Lähteet== Luokka:Yhdysvaltalaiset countrymuusikot Luokka:Vuonna 1930 syntyneet Luokka:Vuonna 2011 kuolleet